OpenLLM-France/wikimedia huggingface dataset:
# Errifanpizina

Errifanpizina errifamizinen taldeko antibiotikoa da, bakterizida dena. Antibiotiko erdi-sintetikoa da: bere molekula aitzindaria B errifamizina da, Amycolatopsis rifamycinina bakterioak (lehen Streptomyces mediterranei deitua) era naturalean ekoizten duena. 1959an aurkitu zuten Maria Teresa Timbal eta Piero Sensi ikerlari italiarrek, eta urte gutxi batzuk geroago hasi zen merkaturatzen.
Aho bidetik ondo xurgatzen da, eta eraginkorra da hainbat bakterio Gram positibo zein Gram negatiboen aurka.

## Erasobidea

Errifanpizinak bakterioen ARN polimerasa inhibitzen du eta, ondorioz, bakterioak ezin du ARN eratu.
Botika moduan antibiotiko honek toxikotasun hautakorraren araua oso ondo betetzen du: gai da mikrobioak deuseztatzeko giza zelulak kaltetu gabe. ARN polimerasak (nukleotido berriak gehitzen dituzten entzimak) ez dira berdinak bakterioengan eta gizakiarengan. Ezberdintasun horrek ahalbidetzen du errifanpizina bezalako antibiotikoen jarduera, bakterioen polimerasak soilik kaltetzen dituena
Antibiotiko honek ez du beti bakterio Gram negatiboen zelula horma ondo zeharkatzen. Horregatik, bakterio horien aurka erakusten duen eraginkortasuna bakterio Gram positiboen aurka erakusten duena baino txikiagoa da.

## Aplikazioak

Errifanpizina Mycobacterium generoko bakterioek sortzen dituzten gaitzak tratatzeko erabiltzen da, besteak beste tuberkulosi eta legenarra sendatzeko.
Giza zelula barnean sar daiteke, zelula barneko bazilo tuberkulosoak akabatuz
Tuberkulosi eta legenarrararen aurkako tratamenduan bi edo hiru farmako batera erabiltzen dira; errifanpizina horietako bat da.
Bestalde, eraginkorra da ere meningitis bakteriarra sendatzeko (Neisseria meningitidisen aurka erabiltzen da).
Legionella pneumophilak, Listeriak, Haemophilus influenzaek eta Neisseria gonorrhoeaek sortzen dituzten infekzioen aurka ere errifanpizina erabiltzen da.
Ez du ia albo-ondoriorik eragiten. Kasu gutxi batzuetan gibeleko kalteak sor ditzake.

## Erreferentziak

* ↑ Ingraham, J; Ingraham, C: Introducción a la Microbiologia, vol. 2: 498
* ↑ Bailey eta Scott: Diagnostico microbiológico, Editorial Médica Panamericana (2004): 227 ISBN: 950-06-0796-4
* ↑ Ingraham, J; Ingraham, C: Introducción a la Microbiologia, vol. 2: 508

## Kanpo estekak

* Datuak: Q422652
* Multimedia: Rifampicin / Q422652
# Espainiako armarria

Espainiako armarria Espainiako Erresuma sinbolizatzen duen ikur heraldikoa da. Sinbolo ofiziala denez, Gobernuak arautu eta erabiltzen du, hala nola ministroek, estatuburuak (Erregea) eta Asturiasko printzeek.
Armarria 33/1981 Legeak arautzen du.

## Kolore ofizialak

Armarriko koloreak ofizialki zehazten ditu irailaren 3ko 2267/1982 Errege Dekretuak.
| | Beltza | Gorria | Zilarra | Urrea | Berdea | Urdina | Purpura | Granada |
| Kolorea (RGB) | | | | | | | | |
| CIELAB (H,C,L) | | (35,0;70,0;37,0) | (255,0:3,0;78,0) | (90,0;37,0;70,0) | (165;0,41,0;31,0) | (270,0;35,0;26,0) | (0,0;52,0;50,0) | (ez definitua) |
| RGB | (0,0,0) | (181,0,39) | (178,178,178) | (159,126,0) | (0,111,70) | (0,68,173) | (196,76,22) | (246,203,126) |
| CMYK | (0,0,0,100) | (0,100,80,0) | (0,0,0,30) | (20,30,100,0) | (100,10,70,0) | (100,50,0,0) | (0,70,0,0) | (0,10,40,0) |
| Pantone | | 186 | 877 | 872 | 3415 | 2935 | 218 | 1345 |

## Armarriaren elementu eta koartelak

Tinbrea: Erregearen koroa, nazioko subiranotasuna sinbolizatzen du.
Zutabeak: Herkulesen zutabeak deritzaie, Plus Ultra lelo nazionalarekin. Bertako koroak Germaniako Erromatar Inperio Santua eta Espainiar Inperioa sinbolitzatzen dituzte.
* Koartelak:
Lehenengo koartela: Gaztelako Erresumako armarria..
Bigarren koartela: Leongo Erresumako armarria.
Hirugarren koartela: Aragoiko Koroako armarria.
Laugarren koartela: Nafarroako Erresumako armarria.
Behean: Granadako Erresumako armarria.
Erdian: Borboi leinuaren armarria.

## Erreferentziak

* ↑ 3/1981 Legea, urriaren 5ekoa, Espainiako armarriarena
* ↑ 2267/1982 Errege Dekretua, irailaren 3koa, Espainiako armarriko kolore teknikoak zehazten direnekoa

## Kanpo estekak

* Datuak: Q170600
* Multimedia: Royal coats of arms of Spain / Q170600
# Espainiako atea (Baiona)

    Ez nahasi Donibane Garaziko Espainiako atearekin.
Espainiako atea Lapurdiko Baiona hiriburuko harresietako ate edo sarbidetako bat da. Harresien eta Baiona Handiaren hego-mendebaldean dago.

## Iruditegia

* Alboko eta zubixka edo pasabidearen ikuspegia.
* Espainiako atea harresiaren barnealdetik ikusia.
* Espainiako atea.
* Espainiako atea.

## Kanpo estekak

* Datuak: Q17486665
* Multimedia: La porte d'Espagne / Q17486665
# Espainiako VI. Eskualde Militarra

Espainiako VI. Eskualde Militarra (gaztelaniaz: VI Región Militar), baita ere Burgosko Kapitaintza Orokorra (gaztelaniaz: Capitanía General de Burgos) militarren ikuspuntutik estatua antolatuta daukaten eskualde bat da. Estatu osoan bederatzi eskualde dira. VI. Eskualde horrek Hego Euskal Herriko lurralde guztiekin batera Santander, Burgos eta Errioxa hartzen ditu. Eskualdearen burua Burgos hirian dago. Antolaketa horren arabera banatzen ditu haien errekurtsoak Espainiako Armadak.
Eskualde militarrak lurralde-defentsaren eredu historiko bati erantzuten dio; izan ere, 2002az geroztik, Espainiako indar armatuak unitate taktikoetan antolatu dira, esleitutako konpromisoetan eta misioetan oinarrituta.

## Historia

Espainia Kapitaintza Orokorretan banatu zen 1705ean, Monarkia Hispanikoa osatzen zuten antzinako erresumetara egokitu zirenean. Hamahiru eskualde ziren: Andaluzia, Aragoi, Burgos, Kanariak, Gaztela Zaharra, Katalunia, Extremadura, Galizia, Granadako Kosta, Gipuzkoa, Mallorca, Nafarroa eta Valentzia. Garai batean ere Soria eta Palentzia.
1898an, penintsulako lurraldea beste zazpi eskualde militarretan banatu zen, eta, aldi berean, Balear Uharteetako, Kanarietako, Ceutako eta Melillako Komandantzia Nagusiak eratu ziren. VI. Eskualde Militarra Burgosko Kapitaintza Nagusian sortu zen, Nafarroako Kapitaintza Orokorra eta Gipuzkoako Kapitaintza Orokorra gehituz; azken honek Hegoaldeko beste hiru euskal probintziak bateratzen zituen.
Bigarren Errepublika aldarrikatu ondoren, gobernu dekretu batek eskualde militarrak desegin eta Dibisio Organikoekin ordezkatu zituen. 1936ko uztailean, Domingo Batet jenerala VI. Dibisio Organikoaren buru zen. Espainiako Gerra Zibila hasi zenean, matxinatutako aldeko dekretu batek VI. Dibisio Organikoa desegin eta aurreko VI Eskualde Militarra berrezarri zuen, José López-Pinto Berizo jeneralaren agindupean. Batet, bestetik, Francoren estatu kolpearekin ados ez eta, frankistek fusilatu zuten. VI. Eskualdeari VI. Armada Gorputza esleitzen zaio, bi dibisio zituena: 61.a (Burgos) eta 62.a (Iruñea).
Eskualde militar honek bazuen halako goarnizio garrantzitsu bat, lurralde guztietan sakabanatuta. Hauen helbura defentsarako baino gehiago independentzia nahi zuen lurraldea kontrolatzeko zen, bereziki Hego Euskal Herria eta Pirinioak.

## Erreferentziak

* ↑ https://www.boe.es/datos/pdfs/BOE/1939/186/A03674-03675.pdf
* ↑ https://www.boe.es/datos/pdfs/BOE/1931/168/A01433-01435.pdf
* ↑ https://www.boe.es/datos/pdfs/BOE/1937/378/A04139-04139.pdf
* ↑ Defentsa Ministerioaren dekretua, 1939ko uztailaren 21a.
* ↑ https://repositorio.uam.es/bitstream/handle/10486/660381/muñoz_bolaños_roberto.pdf?sequence=1&isAllowed=y

## Kanpo estekak

* Datuak: Q6158436
# Espainiako atea

Espainiako atea hurrengoei egin ahal dio erreferentzi:
* Espainiako atea (Baiona), Baionako atea.
* Espainiako atea (Donibane Garazi), Donibane Garaziko atea.
# Espainiako Zerga Agentzia Administrazioren eraikina (Bilbo)

Espainiako Zerga Agentziaren eraikina Bizkaiko Bilbo hiriburuan dagoen eraikin bat da.

## Kokalekua

Indautxu auzoko Moyua plazaren 3. zenbakian dago, Carlton hotela eta La Aurora eraikinaren artean dagon. Espainiako Zerga Agentziaren egoitza da.

## Historia

1943an Antonio Zobaran arkitektoak diseinatu eta eraiki zuen.

## Armarri frankista

Gaur egun eraikin honek bilbotar eta bizkaitarren artean nagusiki ezaguna baldin bada, Hego Euskal Herrian oraindik espainiar agintaritzak mantendu dituen frankismoaren ikurretako bat duelako da, hots, armarri frankista, ondorioz hura kendu ala ez inguruko eztabaida bizia egon delarik. 2017an, lau hilabete iraun zuten zaharberritze lanen ondoren, elementu frankistak (arranoa eta zerrendak) kendu zituzten, armarria, Herkulesen zutabeak eta koroa kontserbatuz.
* Urrutira.
* Goialdea.
* Eraikineko armarri frankista.

## Erreferentziak

* ↑ El Parlamento vasco insta a que se retire el escudo franquista del edificio de Hacienda en Bilbao. 2011-2-24.
* ↑ (Gaztelaniaz) Domínguez, José. (2017-11-2). «Desaparece el 'aguilucho' franquista de la sede de la Hacienda estatal en Moyúa» El Correo.

## Kanpo estekak

* Datuak: Q17505512
* Multimedia: Agencia Estatal de Administración Tributaria, Bilbao / Q17505512
# FK Olimpic Sarajevo

FK Olimpic Sarajevo (izen osoa Fudbalski Klub Olimpic Sarajevo) Bosnia-Herzegovinako futbol talde bat da, Sarajevo hiriburukoa. Momentuz titulu bakarra eskuratu du, 2015eko Kopa.

## Historia

Bosniako gerra abian zela sortu zen taldea, 1993an. 1994an Sarajevoko txapelketa irabazi zuen. Hasierako urteetan lehen eta bigarren mailen artean ibili zen baina 2010tik aurrera lehen mailan ari da, erdialdeko postuetan. 2015ean Bosnia-Herzegovinako kopa irabazi du NK Široki Brijeg taldearekin bi partudetan 1-1 egin ondorengo penalti jaurtikeketan abilago ibili baitzen, 5-4. 2016-17 denboraldian ordea maila galdu du.

## Palmaresa
### Bosnia-Herzegovinan: 1

* Bosnia-Herzegovinako futbol liga (0): bosgarren 2011, 2012 eta 2013an.
* Bosnia-Herzegovinako futbol kopa (1): 2015

## Kanpo estekak

* (Bosnieraz) Webgune ofiziala
* Datuak: Q771143
# FK Qarabağ

FK Qarabağ edo Qarabağ Ağdam FK (izen osoa Qarabağ Ağdam Futbol Klubu) Azerbaijango futbol taldea da, Baku hiriburukoa. 4 aldiz irabazi du Azerbaijango futbol liga eta 5 aldiz kopa, herrialdeko bigarren palmaresik onena dauka.

## Historia

Taldea Məhsul izenarekin Agdam hirian sortu zen 1951 urtean. 1977an Shafaq izenarekin birsortu zen baina 1982 eta 1987 artean Elkarte kooperatiboa izenarekin ezagutzen zen. 1988an Azerbaijango liga irabazi zuen, Sobietar Batasuneko sisteman eskualdeko liga zena.
Independentziaren ondoren Agdam hiria armeniarren kontroplean gelditu zen eta taldeak Bakura alde egin zuen, eta Karabakh eskualdearen izena hartu zuen bere sorterriaren omenez. Urte horretan gainera Liga eta Kopa eskuratu zituen.
Hurrengo urteetan diru arazo larriak izan zituen, bereziki txarra izan zen 1998 eta 2001 arteko garaia. 2006an Azerbaijango kopa berri bat lortu zuen eta 2008 urtean Gurban Gurbanov fitxatu zuen entrenatzailetarako. Oraindik berak darrai lanean eta 2014tik aurrera lau Liga eta hiru Kopa irabazi ditu.

## Uniformea

* 2014-2015 ||
* 2015-2016 ||
* 2016-2017 ||
* 2017-2020 ||
* 2020-2021 ||

## Palmaresa
### Azerbaijanen: 21

* Liga (11): 1993, 2014, 2015, 2016, 2017, 2018, 2019, 2020, 2022, 2023, 2024.
* Kopa (8): 1993, 2006, 2009, 2015, 2016, 2017, 2022, 2024.
* Superkopa (1): 1994.

## Kanpo estekak

* (Azerbaijaneraz)(Errusieraz) Webgune ofiziala
* Datuak: Q723476
* Multimedia: Qarabağ FK / Q723476
# FK Partizan

FK Partizan edo Belgradeko Partizan (serbieraz Фудбалски клуб Партизан Београд, Fudbalski klub Partizan Beograd) Serbiako futbol talde bat da Belgrad hirikoa. Partizan Kirol Elkartea kirol taldearen futboleko atala da. Jugoslaviaren garaian talde ezaguna izan bazen ere Serbiaren garaian erabateko nagusitasuna izan du bere herrialdeko txapelketatan.

## Historia
### Jugoslaviako aroa

1945eko urriaren 4ean sortu zen Jugoslovensko sportsko društvo Partizan kirol taldearen futbol atal gisa. Izena Jugoslaviako Partisanoen omenez ezarri zen. Partizanoak Jugoslavia askatu zuten gudari komunistak izan ziren. Berehala iritsi ziren lehenengo garaipenak, 1947ko Liga eta Kopa eta 1949ko Liga.
50. hamarkadan apal ibili ondoren (nahiz eta 3 Kopa eskuratu izan) harrobiarekin lan egiteko erabakia hartu zuten eta 60. hamarkada arrakastatsua etorri zen, 4 Ligaz gain 1966an Europako Kopako finalera iritsi baitziren. Real Madril taldeak garaitu zuen 2-1eko emaitzaz.
Hamarkada batek pasa behar izan zuen berriz ere Jugoslaviako taldeen arteko goren mailara igo eta Liga berriak eskuratzeko. Ordukoa du nazio arteko lehen kopa ere, 1978ko Mitropa Kopa.

### Serbiako aroa

1992an Jugoslavia desegin zenan taldeak izen "komunista" aldatu eta Fudbalski klub (Futbol taldea) ezarri zuen Partizan izenaren aurretik. 2006 arte Serbia eta Montenegrok elkarrekin jarraitu zuten eta txapelketak Jugoslaviako Liga izenaz jarraitu arren jadanik Serbiarrek monopolizatuta zeukaten. FK Partizan herrialdeko talde nagusia bihurtu da Ligari dagokionez jadanik 15 txapelketa eskuratu baititu, azken zortzi urtetan zazpi. Kopari dagokionez berriz Izar Gorriak gehiago lortu ditu Partizanek baino.
2014-15 denboraldian Liga irabazi zuen eta kopako finala jokatu zuen, baina gol bakarraz galdu zuen. 2015-16an ordea alderantziz, ligan bigarren eta kopan txapeldun. 2016-17an txapelketa biak irabazi zituen.

## Uniformea

* 2015-2016 ||
* 2016-2018 ||
* 2018-2021 ||
* 2021-2022 ||
* 2022-2023 ||

## Palmaresa
### Jugoslavian: 17

* Jugoslaviako Liga (11): 1947, 1949, 1961, 1962, 1963, 1965, 1976, 1978, 1983, 1986, 1987.
* Jugoslaviako Kopa (5): 1947, 1952, 1954, 1957, 1989.
* Jugoslaviako Superkopa (1): 1989

### Serbian: 25

* Serbiako Liga (16): 1993, 1994, 1996, 1997, 1999, 2002, 2003, 2005, 2008, 2009, 2010, 2011, 2012, 2013, 2015, 2017.
* Serbiako Kopa (11): 1992, 1994, 1998, 2001, 2008, 2009, 2011, 2016, 2017, 2018, 2019.

### Nazio artean: 2
#### Europako Kopa

* Txapelduna (0)
* Finalista (1): 1966

#### Mitropa Kopa

* Txapelduna (1): 1978.

#### Uhrencup

* Txapelduna (1): 1989.

## Euskal taldeen aurkako partidak

Honako hauek dira Partizanek euskal taldeen aurka jokaturiko partidak:
| Denboraldia | Txapelketa | Fasea | Etxekoa | Emaitza | Kanpokoa |
| 1990-91 | UEFA Kopa | Final hamaseirenak | Real Sociedad Partizan | 1-0 1-0 (pen:5-4) | Partizan Real Sociedad |
| 2015-16 | UEFA Europa League | Liga fasea | Partizan Athletic | 0-2 5-1 | Athletic Partizan |

## Kanpo estekak

* (Serbieraz)(Ingelesez) Webgune ofiziala
* Datuak: Q188656
* Multimedia: FK Partizan / Q188656
# FK Pelister

FK Pelister (mazedonieraz ФК Пeлистер, izen osoa Fudbalski klub Pelister) Ipar Mazedoniako Errepublikako futbol taldea da, Bitola hirikoa. Mazedoniako bi Kopa irabazi ditu.

## Historia

Taldea 1945 urtean sortu zen eta Jugoslaviaren garaian lau aldiz irabazi zuen Mazedoniako Kopa, 1959, 1962, 1985 eta 1991, baina geheinez Jugoslaviako bigarren mailan aritu zen.
Mazedoniako txapelketak abiatu zirenean lehenengo bi denboraldi txukun egin zituen, Ligan laugarren eta Kopako finala jokatuta. Ordutik aurrera lehen eta bigarren mailen artean ibili da. Bi Kopa irabazi ditu, 2001 eta 2017an.

## Palmaresa
### Mazedonian: 2

* Ipar Mazedoniako liga (0): hirugarren 2008an.
* Ipar Mazedoniako kopa:
** Txapelduna (2): 2001, 2017
** Finalista (2): 1993, 1994

## Kanpo estekak

* (Mazedonieraz) Webgune ofiziala
* Datuak: Q38124
* Multimedia: FK Pelister / Q38124
# FK Mogren

FK Mogren (serbo-kroazieraz Fudbalski klub Mogren) Montenegroko futbol talde bat da Budva hirikoa. Montenegroko bi liga eta kopa bat irabazi ditu.

## Historia

Taldea 1920an sortu zen Budva FK izenarekin. 1991ean hartu zuen gaur egungo izena. 2006an Montenegroko liga hasi zenetik lehen mailan izan da beti eta bi aldiz irabazi du, 2009 eta 2011an. 2008an hirugarrena izan zen baina lehenengo biekin puntuz berdinduta. 2015ean diru arazo larriak izan zituen eta 3. mailara jeitsiarazi zuten.

## Palmaresa
### Montenegron: 3

* Montenegroko Liga (2): 2009, 2011.
* Montenegroko Kopa (1): 2008.

## Kanpo estekak

* (Serbieraz) Webgune ofiziala
* Datuak: Q377494
* Multimedia: FK Mogren / Q377494
# FK Palanga

FK Palanga Lituaniako futbol taldea da, Palanga hirikoa.

## Palmaresa
### Lituanian: 0

* Pirma lyga (D2):
** Txapelduna (1): 2017.

## Uniformea

Etxekoa
* 2011—2014 ||
* 2015 ||
* 2016-2017 ||
* 2018-etik ||

## Denboraldi

| Denboraldi | Mailako | Liga | Postua Kanpo estekak |
| 2011 | 3. | Antra lyga | 1. |
| 2012 | 2. | Pirma lyga | 8. |
| 2013 | 2. | Pirma lyga | 12. |
| 2014 | 2. | Pirma lyga | 12. |
| 2015 | 2. | Pirma lyga | 5. |
| 2016 | 2. | Pirma lyga | 2. |
| 2017 | 2. | Pirma lyga | 1. |
| 2018 | 1. | A lyga | 7. |
| 2019. | 1. | A lyga | 7. |

## Jokalari ezagunak
### Lituaniako

* Gvidas Juška;

### EU

* Sergei Mošnikov

## Erreferentziak

* ↑ https://alyga.lt/naujiena/palangos-treneriu-stabe-ivyko-pokyciai/6268
* ↑ http://almis.sritis.lt/ltu11lyga2w.html
* ↑ http://www.rsssf.com/tablesl/lito2012.html#1lyga
* ↑ http://www.rsssf.com/tablesl/lito2013.html#1lyga
* ↑ http://www.rsssf.com/tablesl/lito2014.html#1lyga
* ↑ http://www.rsssf.com/tablesl/lito2015.html#1lyga
* ↑ http://www.rsssf.com/tablesl/lito2016.html#1lyga
* ↑ http://www.rsssf.com/tablesl/lito2017.html#1lyga
* ↑ http://www.rsssf.com/tablesl/lito2018.html#alyga
* ↑ http://www.rsssf.com/tablesl/lito2019.html#alyga

## Kanpo estekak

* (Lituanieraz) Webgune ofiziala
* Datuak: Q12654379
* Multimedia: FK Palanga / Q12654379
# FK Rabotnički

FK Rabotnički (mazedonieraz ФК Работнички, izen osoa Fudbalski klub Rabotnički Skopje) Ipar Mazedoniako Errepublikako futbol talde onenetakoa da, Skopje hirikoa. Ipar Mazedoniako 4 liga eta 3 kopa irabazi ditu.

## Historia

1937an sortu zen eta historikoki trenbideko langileen futbol taldea izan da. Jugoslaviaren garaian Mazedoniako liga gehien irabazi zituen taldea izan zen, kontutan hartu behar da Skopjeko beste taldea FK Vardar Jugoslaviako ligetan ari zela.
Mazedoniako txapelketak abiatu zirenean ez zen puntako taldea baina 2005ean liga irabaztearekin batera aro on bati hasiera eman zion eta 2008 artean beste bi liga eta bi kopa eskuratu zituen.
2013 eta 2015 artean Liga bat eta bi Kopa eskuratu zituen.

## Palmaresa
### Mazedonian: 7

* Ipar Mazedoniako liga (4): 2005, 2006, 2008, 2014
* Ipar Mazedoniako kopa (4): 2008, 2009, 2014, 2015

## Kanpo estekak

* (Mazedonieraz) Webgune ofiziala
* Datuak: Q208574
* Multimedia: FK Rabotnički / Q208574
# Ellis konderria (Texas)

Ellis konderria (ingelesez: Ellis County) Texasko konderri bat da, Ameriketako Estatu Batuetan. Hiriburua Waxahachie da. 2010eko zentsuaren arabera 149.610 biztanle zituen, Ellis kilometro koadroko azaleran.

## Geografia

Ellis konderriak 2.465,02 kilometro koadro ditu. Horietatik 42,11 ura dira. Beste 2.422,9 lurra dira. Biztanleria dentsitatea 60,69 da.

## Demografia

2010eko zentsoan bizi ziren 149.610 pertsonetatik 133.148 txuriak edo hispanoak dira. Horietatik hispano edo latino kategorian 35.161 dira. 13.161 beltzak edo afroamerikarrak. 565 amerikar natiboak ziren eta 87 Hawaii edo Pazifikoko irletako natiboak. 811 asiarrak ziren. Bestelako arraza bat kategorian 155 biztanle daude. Bukatzeko euren burua arraza bat baino gehiagotan 1.683 pertsonek kokatzen zuten.

### Biztanleria piramidea
## Kanpo estekak

* Datuak: Q110130
* Multimedia: Ellis County, Texas / Q110130
# Elliptio hopetonensis

Elliptio hopetonensis Unionidae familiaren molusku bivalvoa da.

## Banaketa geografikoa

Amerikako Estatu Batuetako endemismoa da.

## Kanpo estekak

* Bogan, A.E. 1996. Elliptio hopetonensis. 2006 IUCN Red List of Threatened Species.
* Datuak: Q309277
* Multimedia: Elliptio hopetonensis / Q309277
# Ellis Park Stadium

Ellis Park Stadium errugbi eta futbol zelaia da, Hegoafrikako Johannesburg hirian dagoena. 1928an eraiki zuten eta 1982an zaharberritze-lanak egin zituzten. 70.000 lagunentzako eserlekuak ditu. Bertan jokatu zen, besteak beste, 1995eko Munduko Errugbi Kopako finala. 2009ko FIFAren Konfederazioen Txapelketan eta 2010eko Munduko Futbol Txapelketan ere erabili zen.

## Antolatutako txapelketak

* 1995eko Munduko Errugbi Kopa
* 2009ko FIFAren Konfederazioen Txapelketa
* 2010eko Munduko Futbol Txapelketa

## Erreferentziak

* ↑ Ellis Park. FIFA (Noiz kontsultatua: 2008-10-09).
* ↑ Alduntzin, Koldo. Hego Afrika munduko onena. Euskaldunon Egunkaria, 1995ko ekainak 25, berria.eus (Noiz kontsultatua: 2023-03-17).

## Kanpo estekak

* Datuak: Q182081
* Multimedia: Ellis Park Stadium / Q182081
# Ellis konderria

Ellis konderria honako konderrietako bat izan daiteke:
* Ellis konderria (Kansas)
* Ellis konderria (Oklahoma)
* Ellis konderria (Texas)
# Ellis (Kansas)

Ellis Kansasko hiri bat da. Ellis konderrian kokatua dago. 2010ean 2.062 biztanle zituen, 4,26 kilometro koadrotan banatuta.

## Ikus, gainera

* Ellis konderria

## Kanpo estekak

* Datuak: Q2901463
* Multimedia: Ellis, Kansas / Q2901463
# Ellis konderria (Oklahoma)

Ellis konderria (ingelesez: Ellis County) Oklahomako konderri bat da, Ameriketako Estatu Batuetan. Hiriburua Arnett da. 2010eko zentsuaren arabera 4.151 biztanle zituen, Ellis kilometro koadroko azaleran.

## Geografia

Ellis konderriak 3.190,56 kilometro koadro ditu. Horietatik 0,95 ura dira. Beste 3.189,61 lurra dira. Biztanleria dentsitatea 1,3 da.

## Demografia

2010eko zentsoan bizi ziren 4.151 pertsonetatik 4.010 txuriak edo hispanoak dira. Horietatik hispano edo latino kategorian 251 dira. 11 beltzak edo afroamerikarrak. 67 amerikar natiboak ziren eta 0 Hawaii edo Pazifikoko irletako natiboak. 8 asiarrak ziren. Bestelako arraza bat kategorian 7 biztanle daude. Bukatzeko euren burua arraza bat baino gehiagotan 48 pertsonek kokatzen zuten.

### Biztanleria piramidea
## Kanpo estekak

* Datuak: Q485013
* Multimedia: Ellis County, Oklahoma / Q485013
# Ellis konderria (Kansas)

Ellis konderria (ingelesez: Ellis County) Kansasko konderri bat da, Ameriketako Estatu Batuetan. Hiriburua Hays da. 2010eko zentsuaren arabera 28.452 biztanle zituen, Ellis kilometro koadroko azaleran.

## Geografia

Ellis konderriak 2.331,96 kilometro koadro ditu. Horietatik 1,2 ura dira. Beste 2.330,76 lurra dira. Biztanleria dentsitatea 12,2 da.

## Demografia

2010eko zentsoan bizi ziren 28.452 pertsonetatik 27.402 txuriak edo hispanoak dira. Horietatik hispano edo latino kategorian 1.299 dira. 232 beltzak edo afroamerikarrak. 63 amerikar natiboak ziren eta 4 Hawaii edo Pazifikoko irletako natiboak. 390 asiarrak ziren. Bestelako arraza bat kategorian 22 biztanle daude. Bukatzeko euren burua arraza bat baino gehiagotan 339 pertsonek kokatzen zuten.

### Biztanleria piramidea
## Kanpo estekak

* Datuak: Q376069
* Multimedia: Ellis County, Kansas / Q376069
# Ellipsoceras

Ellipsoceras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko goiko estratuetan eman zen.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12256754
# Ellis Grove (Illinois)

Ellis Grove Illinoiseko herri bat da. Randolph konderrian kokatua dago. 2010ean 363 biztanle zituen, 1,27 kilometro koadrotan banatuta.

## Ikus, gainera

* Randolph konderria

## Kanpo estekak

* Datuak: Q1984286
# Ellis Marsalis Jr.

Ellis Louis Marsalis Jr. (1934ko azaroaren 14a, New Orleans, Louisiana – 2020ko apirilaren 1a, New Orleans, Louisiana), estatubatuar jazz piano-jotzaile bat izan zen.
Ellis Marsalis Sr. enpresaburu eta giza eskubideen aldeko ekintzailearen semea zen.
* Datuak: Q487043
* Multimedia: Ellis Marsalis, Jr. / Q487043
# Estereotipo

Gizarte-zientzietan, estereotipoa talde edo beste gizarte-kategoria batean sailkatu ondoren, talde horretako pertsonei eta horien jokabideei buruz osatzen den aurreiritzi eta irudi sinplifikatua da, kulturalki nahiz orokortze-prozesu baten ondorioz eratua eta pertsonei zuzenean aplikatzeaz gainera ekoizpen kulturalean (literatura, komikia, zinema, ...) ere maiz baliatzen dena. Gehienetan, estereotipoak ez datoz bat errealitatearekin eta horien aplikazioa secundum quid edo gehiegizko orokortze izeneko falaziaren ondorioa da.
Estereotipatzea esaldi, ideia edo irudi bat, behin eta berriro aldaketarik gabe errepikatzea da.

## Erreferentziak

* ↑ «Estereotipatu - Euskaltzaindia hiztegia» www.euskaltzaindia.eus (Noiz kontsultatua: 2023-07-14).

## Kanpo estekak

* Estereotipoak, Gizapedian.
* Datuak: Q167172
* Multimedia: Stereotypes / Q167172